Jack Burns var elskaður af fjölskyldu sinni og vinum . Grunur leikur á því að hann hafi lent í einelti í skóla . Skjáskot af Facebook Barnastjarnan Jack Burns fannst látinn á heimili sínu 1. desember . Hann var aðeins fjórtán ára gamall . Yfirvöld í Skotlandi hafa ekki greint frá dánarorsök enn þá en viðbrögðin við fráfalli Burns hafa verið mikil . Grunur leikur á því að hann hafi lent í einelti í skóla eins og kemur fram í frétt The Daily Mail . Burns , sem lék í þáttunum In Plain Sight og Retribution , þótti einstakur ballettdansari og var m.a. í Elite Academy of Dance . Hann komst inn í Glasgow Ballett-skólann þegar hann var einungis níu ára að aldri . Skólinn staðfesti dánarfregnirnar með því að gefa út tilkynningu um málið á Facebook á mánudag . „ Við skrifum þessa þungbæru færslu með sorg í hjarta . Eins og mörg ykkar vita misstum við elskulegan nemanda okkar Jack Burns sunnudaginn 1. desember . Burns hafði áhrif á alla hér í skólanum og snerti við hjörtum okkar sem nutum þess að vinna með honum frá árinu 2012 . Skólinn ásamt fjölskyldu hans eru harmi slegin yfir þessum fregnum og eigum fá orð að lýsa því hvernig okkur líður núna , “ segir í tilkynningu skólans . Á vef Daily Mail má lesa um viðbrögð vina hans sem hafa verið mikil . „ Hann átti ekki skilið það sem hann gekk í gegnum , “ er staðhæfing sem vekur upp grun um að hann hafi lent í einelti í skóla er sagt í fréttinni .